L 150/6 Jurnalul Oficial al Uniunii Europene 13.6.2009 I (Acte adoptate în temeiul Tratatelor CE/Euratom a căror publicare nu este obligatorie) DECIZII CONSILIU DECIZIA CONSILIULUI din 6 mai 2009 de acordare de asistență reciprocă României (2009/458/CE) CONSILIUL UNIUNII EUROPENE, având în vedere Tratatul de instituire a Comunității Europene, în special articolul 119, având în vedere recomandarea Comisiei emisă în urma consultării Comitetului economic și financiar, întrucât: Piaţa financiară şi cea de capital din România s-au confruntat de curând cu presiuni care reflectă declinul economic mondial, precum şi cu intensificarea îngrijo- rărilor cu privire la economia românească, în contextul existenței unui important deficit extern și al creşterii rapide a deficitului public. Presiunile asupra cursului de schimb au crescut la rândul lor și au generat un risc pentru stabilitatea întregului sector bancar. Drept răspuns, guvernul şi Banca Naţională a României (BNR) au elaborat o strategie globală de ancorare fermă a politicilor macroeconomice şi de reducere a tensiunilor de pe piața financiară şi au evidențiat această strategie într-o scrisoare de intenție primită de Comisie la 27 aprilie 2009. Un element principal al programului economic este reducerea deficitului fiscal de la 5,4% din PIB în 2008 la 5,1 % din PIB în 2009 și sub 3 % din PIB până în 2011. Pentru sprijinirea realizării suste- nabile a unor deficite bugetare mai reduse, vor fi luate măsuri de ameliorare a strategiei şi procesului bugetare. Acest program economic şi mai ales obiectivele sale fiscale se vor reflecta în bugetul public, precum şi în programul de convergență. (3) Consiliul examinează cu regularitate politicile economice implementate de România, mai ales în contextul reexa- minării anuale a actualizării de către România a programului de convergenţă și a implementării programului național de reformă, al evaluării progresului înregistrat de România în contextul raportului de convergență și al raportului anual de activitate. Se preconizează că asupra finanțării externe se va exercita, în continuare, o presiune semnificativă, având în vedere că s-ar putea ca atât deficitul persistent, deşi în scădere, de cont curent, cât şi necesitatea de a reînnoi datoria de proporții pe termen scurt sau pe termen mai lung exprimată în valută să nu fie acoperite în totalitate de investițiile străine directe (ISD) și de alte afluxuri financiare și de capital în perioada 2009-2011. Nevoile totale de finanțare până în primul trimestru din 2011 sunt estimate la aproximativ 20 miliarde EUR. Se consideră că rata de reînnoire a expunerilor în România a băncilor străine va fi de 100% imediat după acordarea asistenței mutuale, în conformitate cu angajamentul solicitat principalelor bănci străine de menținere a expunerii în România (astfel cum a fost confirmat în declarația comună a acestora din 26 martie 2009), în condițiile în care se presupune că rata de reînnoire a datoriei externe corporative față de instituțiile mamă şi cea a datoriei externe a băncilor româneşti este de 50 % în 2009. Pentru 2010 și 2011, se estimează că toate pasivele externe care ajung la scadență vor fi reînnoite în proporție de 100%, în paralel cu stabilizarea aşteptată a pieţei financiare şi cu debutul prevăzut al relansării principalelor pieţe româneşti de export. În afara țintei de rezerve valutare suficient de ridicate (de mai mult de 100 % din datoria externă pe termen scurt rămasă la scadență), ipotezele privind alte ieşiri de capital, precum retragerile din depo- zitele nerezidenților, scăderea creditelor comerciale şi ieşirile de capitaluri investite în portofolii sunt precaute, permițând luarea în calcul a unor rezerve suplimentare.